Адыгабзэм ифразеологие изэгъэшIэнкIэ апэрэ лъэбэкъухэр зашIыгъэр я ХХ-рэ лIэшIэгъум ия 60-рэ илъэсхэм яежьапI ары. Ау авторхэм ащыгъум къыхаутыгъэ IофшIагъэхэр научнэ-ушэтынхэкIэ уяджэным яIоф тетыгъэп, ахэр егъэджэн- методикэ лъэныкъом нахь пэблагъэу щытыгъэх. Фразеологием иIофыгъохэм якъызэхэфын нахь игъэкIотыгъэу зыфежьагъэхэр я 70-рэ илъэсхэм къащегъэжьагъэу ары. Мы илъэсхэм статьяхэр, IофшIэгъэ шъхьафхэр къыдэкIых, кандидат диссертациехэр атхы. Ахэмэ адыгабзэм ифразеологие системэ епхыгъэ Iофыгъо шъхьафхэри, нахь Iофыгъо инхэри къащаIэтых.